|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Brottfall laga vegna samruna Stofnunar Vilhjálms Stefánssonar og Háskólans á Akureyri. UMH23060250 |
| **Ráðuneyti /verkefnisstjóri** | Umhverfis-, orku- og loftslagsráðuneyti |
| **Innleiðing EES-gerðar?** | Já  Nei |
| **Dags.** | 28. nóvember 2023 |

|  |
| --- |
| 1. **Úrlausnarefni** |
| 1. **Forsaga máls og tilefni**   **Í tengslum við endurskoðun á stofnanaskipulagi umhverfis-, orku- og loftslagsráðuneytisins, sem hófst í júní 2022, hefur ráðuneytið unnið að greiningu á sérstöðu Stofnunar Vilhjálms Stefánssonar (SVS). Horft var til ábendinga í stjórnsýsluúttekt Ríkisendurskoðunar á fjölda, stærð og stærðarhagkvæmni stofnana ríkisins, sem fram koma í skýrslu til Alþingis frá desember 2021. Þar kemur fram að Ríkisendurskoðun telur ástæðu fyrir stjórnvöld að endurskoða rekstrarform SVS og bendir á að með hliðsjón af hlutverki stofnunarinnar væri eðlilegra að hún heyrði beint undir Háskólann á Akureyri (HA).**  **Að tilstuðlan ráðuneytisins og háskóla-, iðnaðar- og nýsköpunarráðuneytis hafa viðræður farið fram á milli Háskólans á Akureyri og Stofnunar Vilhjálms Stefánssonar um samruna þessara stofnana en þær hafa einkum snúist um inntak starfsemi SVS innan HA. Samstaða er um samruna SVS og HA og leggur umhverfis-, orku- og loftslagsráðuneytið því til brottfall laga, nr. 81/1997, um stofnun Vilhjálms Stefánssonar og samvinnunefnd um málefni norðurslóða.**   1. **Hvert er úrlausnarefnið?**   Til að samruni stofnunar Vilhjálms Stefánssonar og Háskólans á Akureyri geti átt sér stað er gert ráð fyrir að fella þurfi brott lög um stofnun Vilhjálms Stefánssonar.   1. **Að hvaða marki duga gildandi lög og reglur ekki til?**   Í gildi eru lög um stofnun Vilhjálms Stefánssonar, sem gert er ráð fyrir að fella þurfi úr gildi til að samruni stofnunarinnar og Háskólans á Akureyri geti orðið að veruleika. Ekki er gert ráð fyrir að samruni SVS og HA kalli ekki á breytingu á lögum á málefnasviði háskóla-, iðnaðar-, og nýsköpunarráðuneytisins. Gert er ráð fyrir að nýtt verði heimild í lögum nr. 85/2008 um opinbera háskóla til að gera SVS að rannsóknastofnun, sem heyrði undir háskóladeild eða háskólaráð. |
| 1. **Markmið** |
| 1. **Stefna hins opinbera á viðkomandi málefnasviði/málaflokki**   Stefna hins opinbera er einföldun á stofnanakerfinu, sbr. vinna starfshóps fjármála- og efnahagsráðherra, sem skipaður var 2022, um einföldun á stofnanakerfinu til að m.a. bæta áfram þjónustu, auka skilvirkni og auðvelda stafræna þróun ríkisins.   1. **Markmið sem að er stefnt með lagasetningu í ljósi úrlausnarefnis og stefnu stjórnvalda**   Stefnt er að því að hin nýja rannsóknastofnun undir HA yrði vettvangur rannsókna á norðurslóðum, með áherslu á þverfagleg mannvísindi, og starfaði í alþjóðlegu vísindaumhverfi. |
| 1. **Leiðir** |
| 1. **Ekkert aðhafst - hvaða afleiðingar hefði það?**   Um yrði að ræða óbreytt ástand hvað varðar stofnun Vilhjálms Stefánssonar.   1. **Önnur úrræði en lagasetning sem metin hafa verið**   Önnur úrræði en brottfall laga virðast ekki fyrir hendi.   1. **Mögulegar leiðir við lagasetningu**   Önnur úrræði en brottfall laga virðast ekki fyrir hendi. |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni**   Til að unnt sé að leggja niður stofnun Vilhjálms Stefánssonar í núverandi mynd er þörf á að fella á brott þau lög sem gilda um stofnunina.   1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**   Um er að ræða brottfall laganna í heild sinni. |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?**   Í stefnu stjórnvalda í málefnum norðurslóða er lögð áhersla á uppbyggingu miðstöðvar norðurslóða á Akureyri, en eins og kunnugt er þá fer þar fram ýmis önnur starfsemi sem tengist rannsóknum, vöktum og miðlun þekkingar um norðurslóðir. Hér má m.a. nefna Norðurslóðanet Íslands, sem er samstarfsvettvangur innlendra aðila sem fjalla um norðurslóðir og tvær skrifstofur vinnuhópa Norðurskautsráðsins, The Conservation of Arctic Fauna (CAFF) og Protection of the Marine Environment (PAME). Einnig skrifstofa Norðurskautsvísindanefndarinnar (IASC), en IASC hefur skipað sér sess sem einn mikilvægasti alþjóðlegi samstarfsvettvangurinn um rannsóknir og vöktun á norðurslóðum og í dag leiðir hún saman opinberar rannsóknarstofnanir og -samtök frá 23 löndum. Allar þessar skrifstofur eru staðsettar ásamt SVS í Borgum, rannsókna- og nýsköpunarhúsi Háskólans á Akureyri. Með samruna HA og SVS gæfist tækifæri til að skoða og endurmeta samstarfsmöguleika við aðra norðurslóðaaðila á Akureyri, einkum Norðurslóðanetið.   1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**   Nei.   1. **Er önnur grundvallarlöggjöf sem taka þarf tillit til?**   Nei. |
| 1. **Samráð** |
| 1. **Hverjir eru helstu hagsmunaaðilar?**   Háskóla-, iðnaðar-, og nýsköpunarráðuneyti, utanríkisráðuneyti, Háskólinn á Akureyri og frjáls félagasamtök.   1. **Er skörun við stjórnarmálefni annarra ráðuneyta?**   Gert er ráð fyrir að Stofnun Vilhjálms Stefánssonar sameinist Háskólanum á Akureyri, sem heyrir undir háskóla-, iðnaðar- og nýsköpunarráðuneyti. Þá annast utanríkisráðuneytið fyrirsvar Íslands gagnvart Norðurskautsráðinu.   1. **Samráð sem þegar hefur farið fram**   Samráð hefur farið fram við háskóla-, iðnaðar- og nýsköpunarráðuneyti, Háskólann á Akureyri og Stofnun Vilhjálms Stefánssonar.   1. **Fyrirhugað samráð**   Hefðbundið samráð í samráðsgátt stjórnvalda. Gera má einnig ráð fyrir að samráð verði tekið til skoðunar í vinnu við sameiningu stofnana. |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. fylgiskjal** |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?**   Já.   1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**   Þarfnast nánari skoðunar.   1. **Hvaða forsendur þurfa að vera fyrir hendi til að lagasetning beri árangur?**   Á ekki við.   1. **Mælikvarðar á árangur og útkomu**   Ánægja starfsfólks nýrrar stofnunar, fjárþörf o.fl.   1. **Hefur verið hugað að því að afla gagna til að meta árangur þegar þar að kemur?**   Nei. |
| 1. **Annað** |
|  |
| 1. **Fylgiskjöl** |
| 1. **Mat á áhrifum lagasetningar – Frummat, sbr. eyðublað** 2. **Önnur fylgiskjöl eftir atvikum** |